Viżitaturi kellhom sorpriża sabiħa meta żaru iz-zoo ta’ Belgrade fis-Serbja u ltaqgħu ma’ żewġt ifrieħ ta’ iljuni bojod. It-twelid tagħhom tliet ġimgħat ilu nżamm sigriet mill-pubbliku minħabba li fl-imgħoddi fl-istess żoo mietu għadd imdaqqas ta’ ljuni u s-sidien riedu jassiguraw li ma jpoġġux il-ħajja tagħhom fil-periklu. L-iljuni ma tħallewx qrib ommhom minħabba li l-iljuni nisa ma jaċċettawx li l-frieħ tagħhom jitpoġġew fil-gaġeġ. L-iljuni fil-futur qrib mistennija jkollhom ħajja avventuruża f’zoos oħra lil hinn minn Belgrade meta jittieħdu f’zoos Ewropej. Iljuni bojod huma rari ħafna u l-eżistenza tagħhom qajla ssibha barra mill-Afrika t’Isfel.